Brand by Bellville-polisiekantoor | Netwerk24
Brand by Bellville-polisiekantoor
Skade by die Belville-polisiekantoor.
Die polisie ondersoek 'n brand wat vroeg Dinsdagoggend by die Bellville-polisiekantoor in Kaapstad uitgebreek het.
Kapt. F.C. van Wyk, provinsiale polisiewoordvoerder, sê die brand het twee administratiewe geboue by die kantore in Voortrekkerweg beskadig.
Twee kantore by die polisiekantoor is beskadig.
"Die omvang van die skade word nog bepaal."
Van Wyk sê polisielede het vroegoggend gesien hoe rook uit 'n gebou aan die agterkant van die perseel borrel.
Dié gebou is een van die geboue wat deur die administratiewe personeel gebruik word.
Niemand was ten tyde van die voorval in die gebou nie. Die polisie ondersoek ook die brand, luidens Van Wyk.
Meer oor: Fc Van Wyk | Kaapstad | Bellville | Polisiekantoor | Brand